Legal Document

Category: 2054

Text:
18α. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 224801/10403 της 18/31 Αυγ. 1967 (ΦΕΚ Β΄ 543) Περί χορηγήσεως εφ’ άπαξ χρηματικού βοηθήματος εις ησφαλισμένους του ΤΕΑΑ. Έχοντες υπ’ όψιν τας διατάξεις: 1)Του υπ’ αριθ. 1671/51 Α. Νόμου, «περί Υπουργικού Συμβουλίου και Υπουργείων», ως ετροποποιήθη και συνεπληρώθη μεταγενεστέρως. 2)Του υπ’ αριθ. 3070/54 Ν.Δ/τος, «περί οργανώσεως των Υπηρεσιών του Υπουργείου Εμπορίου», ως ετροποποιήθη και συνεπληρώθη μεταγενεστέρως. 3)Του υπ’ αριθ. 135/46 Ν.Δ/τος, «περί Ταμείου Επικουρικής Ασφαλίσεως Αρτοποιών». 4)Του υπ’ αριθ. 4601/66 Ν.Δ/τος, «περί διατάξεων αφορωσών συνταξιοδοτικά θέματα του Ταμ. Επικουρικής Ασφαλίσεως Αρτοποιών». 5)Το υπ’ αριθ. 3533/11.8.67 έγγραφον του ΤΕΑΑ δι’ ου υποβάλει απόσπασμα πρακτικών της υπ’ αριθ. 226/67 αποφάσεως του Δ.Σ. του ΤΕΑΑ, «περί εκδόσεως αποφάσεως χορηγήσεως εφ’ άπαξ χρηματικού βοηθήματος εις τους ησφαλισμένους του ΤΕΑΑ, αποφασίζομεν: «1.Στους ασφαλισμένους του Ταμείου Επικουρικής Ασφάλισης Αρτοποιών οι οποίοι συνταξιοδοτούνται και σε περίπτωση θανάτου τους στη σύζυγο και τα τέκνα αυτών, χορηγείται ποσό εφάπαξ βοηθήματος που είναι ίσο με το 1/3 της μηνιαίας σύνταξής τους, για κάθε χρόνο πραγματικής ασφάλισης στο Ταμείο. Πραγματική ασφάλιση υπό την έννοια του παρόντος, θεωρείται η από της ίδρυσης του Ταμείου και εντεύθεν άσκηση ενός των στο άρθρ.20 του Ν.Δ. 135/1946 και άρθρ.1 και 2 του Ν.Δ. 4601/1966 αναφερομένων επαγγελμάτων. 2.Η κατανομή του ποσού του εφάπαξ βοηθήματος μεταξύ των δικαιοδόχων προσώπων, γίνεται κατ’ αναλογία του δικαιώματος συντάξεως εκάστου. 3.Για χρόνο πραγματικής ασφάλισης στο Ταμείο πέραν των 35 ετών, ουδέν καταβάλλεται. 4.Στο ποσό της σύνταξης δεν υπολογίζονται, η προβλεπόμενη προσαύξηση επί ολικής ανικανότητας (παρ.2 του άρθρ.8 του Π.Δ. 312/75) και το ποσό των τριών μηνιαίων συντάξεων που προβλέπεται από την παρ.8 του άρθρ.9 του ίδιου Π.Δ/τος. 5.Στις περιπτώσεις απονομής σύνταξης λόγω προσωρινής ανικανότητας, η καταβολή του εφάπαξ βοηθήματος αναστέλλεται μέχρι την απονομή της οριστικής σύνταξης. 6.Συνταξιούχοι του ΤΕΑΑ που έλαβαν εφάπαξ βοήθημα και επαναλαμβάνουν την άσκηση του επαγγέλματος, δικαιούνται συμπληρωματικού ποσού εφάπαξ βοηθήματος μόνο για το χρόνο της νέας απασχόλησής του». Οι μέσα σε « » παράγραφοι, που είχαν αντικατασταθεί από την 134/115/24 Ιαν. - 23 Μαρτ. 1980 (ΦΕΚ Β΄ 253) απόφ. Υπουργού Κοινωνικών Υπηρεσιών, αντικαταστάθηκαν ως άνω από την Φ134/οικ. 652/23 Απρ. - 24 Μαΐου 1991 (ΦΕΚ Β΄ 346) απόφ. Υπ. Υγ. Προν. και Κοινων. Ασφ. Με την Φ134/οικ. 1053/28 Ιουν. - 16 Ιουλ. 1991 (ΦΕΚ Β΄ 536) απόφ. Υπ. Υγ. Πρόν. και Κοινων. Ασφαλ. (Διόρθ. Σφαλμ. στο ΦΕΚ Β΄ 625 της 7 Αυγ. 1991) ορίστηκε ότι: «Η ισχύς της Φ134/οικ. 652/23.4.1991 (Β΄ 346) απόφασης «τροποποίηση της 134/115/24.1.1980 (Β΄ 253) Απόφασης Υπουργού Υγείας, Πρόνοιας και Κοινωνικών Ασφαλίσεων (κατωτ. αριθ. 37) αρχίζει από την ημερομηνία ισχύος του Π.Δ. 216/18.5.1991 (Α΄ 81)». Η ισχύς της παρούσης άρχεται από της ισχύος του Ν.Δ. 4601/66.